stanford-oval/wikipedia huggingface dataset:
אמציהו

.
אֲמַצְיָהוּ (במקרא נקרא גם: אֲמַצְיָה) היה על פי המקרא מלך יהודה בין השנים 797 לפנה"ס עד 769 לפנה"ס. בנו של יהואש.
אמציהו עלה לשלטון על רקע קשר שקשרו אנשי הארמון נגד אביו יואש. אמציהו הוציא להורג רק את רוצחי אביו אך לא העניש את בני משפחותיהם והנלווים להם, עובדה הנזקפת לזכותו בספרי התנ"ך מלכים ודברי הימים, אשר ראו בכך עדות לרצונו של אמציהו לנהוג לפי חוקי התורה: ”וְאֶת בְּנֵי הַמַּכִּים לֹא הֵמִית כַּכָּתוּב בְּסֵפֶר תּוֹרַת מֹשֶה אֲשֶׁר צִוָּה ה' לֵאמֹר לֹא יוּמְתוּ אָבוֹת עַל בָּנִים וּבָנִים לֹא יוּמְתוּ עַל אָבוֹת כִּי אִם אִיש בְּחֶטְאוֹ יוּמָת” (מלכים ב', י"ד, ו'; המקבילה בדה"ב כה, ד). יש מקום לספק אם הימנעות זו נבעה מחסידותו של אמציהו או מחולשת הקבוצה שתמכה בו. רמז לחולשתו בעת עלייתו לכס נמצא בכך שהוא הוציא להורג את הקושרים רק כאשר שלטונו התבסס דיו: ”וַיְהִי כַּאֲשֶר חָזְקָה הַמַּמְלָכָה בְּיָדוֹ וַיַּךְ אֶת עֲבָדָיו הַמַּכִּים אֶת הַמֶּלֶךְ אָבִיו” (מלכים ב', י"ד, ה'; דה"ב כה, ג).
מלבד אירוע זה, ופרטים על נסיבות מותו של אמציהו, הרי שלגבי 29 שנות מלכותו מסופר בספר מלכים בהרחבה רק על מלחמתו ביהואש מלך ישראל, בסמוך לבית שמש, ואילו בספר דברי הימים נוסף פירוט על מלחמתו באדום, בה היו טמונות הסיבות שהביאו אותו למלחמה עם ישראל.
המלחמה נגד ישראל

מיד לאחר המלחמה באדום פותח אמציהו במלחמה בישראל שמסתיימת בכישלון חרוץ:

”וַיִּוָּעַץ אֲמַצְיָהוּ מֶלֶךְ יְהוּדָה וַיִּשְלַח אֶל יוֹאָש בֶּן יְהוֹאָחָז בֶּן יֵהוּא מֶלֶךְ יִשְׂרָאֵל לֵאמֹר לְכָה נִתְרָאֶה פָנִים... וַיַּעַל יוֹאָש מֶלֶךְ יִשְׂרָאֵל וַיִּתְרָאוּ פָנִים הוּא וַאֲמַצְיָהוּ מֶלֶךְ יְהוּדָה בְּבֵית שֶמֶש אֲשֶר לִיהוּדָה. וַיִּנָּגֶף יְהוּדָה לִפְנֵי יִשְׂרָאֵל וַיָּנֻסוּ אִיש לְאֹהָלָיו. וְאֵת אֲמַצְיָהוּ מֶלֶךְ יְהוּדָה בֶּן יוֹאָש בֶּן יְהוֹאָחָז תָּפַשׂ יוֹאָש מֶלֶךְ יִשְׂרָאֵל בְּבֵית שָמֶש וַיְבִיאֵהוּ יְרוּשָלִַם וַיִּפְרֹץ בְּחוֹמַת יְרוּשָלִַם מִשַּׁעַר אֶפְרַיִם עַד שַעַר הַפּוֹנֶה אַרְבַּע מֵאוֹת אַמָּה. וְכָל הַזָּהָב וְהַכֶּסֶף וְאֵת כָּל הַכֵּלִים הַנִּמְצְאִים בְּבֵית הָאֱלֹהִים עִם עֹבֵד אֱדוֹם וְאֶת אֹצְרוֹת בֵּית הַמֶּלֶךְ וְאֵת בְּנֵי הַתַּעֲרֻבוֹת וַיָּשָב שֹמְרוֹן” (דה"ב כה, יז-כד; והמקבילה במל"ב יד, ח-יד).
לפי התיאור בספר מלכים - עניין הכרזת המלחמה מצדו של אמציהו על ישראל אינו מובן, שכן בספר מלכים לא הובא פרשת הביזה וההרג שביצעו בערי יהודה הגדוד הישראלי ששוחרר לחזור לביתו ולא שותף במסע נגד אדום. בספר דבה"י מובא עניין זה והדברים הופכים לברורים יותר: ”וּבְנֵי הַגְּדוּד אֲשֶר הֵשִיב אֲמַצְיָהוּ מִלֶּכֶת עִמּוֹ לַמִּלְחָמָה וַיִּפְשְטוּ בְּעָרֵי יְהוּדָה מִשֹּמְרוֹן וְעַד בֵּית חוֹרוֹן וַיַּכּוּ מֵהֶם שְלֹשֶת אֲלָפִים וַיָּבֹזּוּ בִּזָּה רַבָּה” (דה"ב כה, יג). יש להניח שמעשה זה חולל סערת רגשות וזעם רב ביהודה. וזה מה שהביא את מלך יהודה לצעדו הבא ולמלחמה. אמנם ספר דברי הימים מדגיש לצד סיבה זו גם את הסיבה הרוחנית לכישלון זה: ”וְלֹא שָמַע אֲמַצְיָהוּ כִּי מֵהָאֱלֹהִים הִיא לְמַעַן תִּתָּם בְּיָד כִּי דָרְשוּ אֵת אֱלֹהֵי אֱדוֹם.”, זאת בהתאם לדרכה של ההיסטוריוגרפיה המקראית שנותנת סיבתיות כפולה למאורעות ההיסטוריים - ההסבר הראלי וההסבר הרוחני.
15 שנותיו האחרונות

15 שנותיו האחרונות של אמציהו (לאחר תבוסתו נגד יואש מלך ישראל) לוטות בערפל ומעוררות חילוקי דעות. אמציהו המשיך לשלוט ביהודה 15 שנה אחר מות יואש מלך ישראל (ולדעת חז"ל, כמו לדעת היסטוריונים רבים, 14 שנה אחרי מותו של יואש וכ-15 שנה לאחר מלחמתו ביואש): ”וַיְחִי אֲמַצְיָהוּ בֶן יוֹאָש מֶלֶךְ יְהוּדָה אַחֲרֵי מוֹת יְהוֹאָש בֶּן יְהוֹאָחָז מֶלֶךְ יִשְׂרָאֵל חֲמֵש עֶשְׂרֵה שָנָה” (מל"ב יד, יז). אולם, אין לדעת האם כישלונו במלחמה נגד יואש גרם להדחתו מכס המלוכה (ראו להלן). גם אמציהו, בדומה לאביו, מת בסופו של דבר בקשר חצר: ”וַיִּקְשְרוּ עָלָיו קֶשֶר בִּירוּשָלִַם וַיָּנָס לָכִישָה וַיִּשְלְחוּ אַחֲרָיו לָכִישָה וַיְמִתֻהוּ שָׁם. וַיִּשְׂאוּ אֹתוֹ עַל הַסּוּסִים וַיִּקָּבֵר בִּירוּשָׁלִַם עִם אֲבֹתָיו בְּעִיר דָּוִד” (מל"ב יד, יט-כ; דה"ב כה, כז-כח).
גם פסוק זה מעורר חילוקי דעות באשר לסופו (ראו להלן), כמו גם הפסוק: "ומעת אשר סר אמציהו מאחרי ה' ויקשרו עליו בירושלים וינס לכישה, וישלחו אחריו לכישה וימיתהו שם" (דבהי"ב כ"ה, כז) – כלומר, אין לדעת האם הכוונה היא לאחר עבודת האלילים המוזכרת לעיל שלאחר מלחמתו באדום, או התנהגותו בתחום הדתי מספר שנים לאחר מכן.
לפי מסורת חז"ל, לאחר תבוסתו מול יואש מלך ישראל, קשרו נגדו בירושלים ומשם נס ללכיש ומלך עליה ועל סביבותיה עוד 15 שנה (ומכאן, לדעתם הפסוק "ויחי... אחרי מות..." ולא פסוק כגון "מלך אחרי מות...", שהוא גם השוואה סינכרונית יחידה במינה בתנ"ך בין זמן מותו של מלך אחד לזמן מותו של מלך אחר), כל זאת בעוד שבנו עוזיהו מלך באותן 15 שנה על כל יהודה. אולם, אין בין חז"ל הסכמה האם מת בלכיש מידי קושרים, או האם מת לאחר מנוסתו ללכיש ממכאובי גוף שספג מידי מתנגדיו.
לזכר המאורע הזה, נקרא מושב בחבל לכיש בשם אמציה.
בעיני רוב ההיסטוריונים המודרניים הייתה תקופת 15 השנה שלאחר מלחמת אמציהו ביואש תקופה של חפיפה שלטונית בין אמציהו לעוזיהו, אך קיימים חילוקי דעות האם אמציהו מלך בשארית ימיו על כל יהודה או רק על לכיש וסביבותיה והאם נקשר נגדו קשר רק בסוף ימיו או לאחר תבוסתו נגד יואש וכתוצאה מכך. ייתכן אף, כי במידה ונקשר קשר נגד אמציהו רק 15 שנה לאחר תבוסתו, נבע הקשר מסיבות אחרות.
לפי מסורת חז"ל אחיו של אמציהו היה אמוץ, אביו של הנביא ישעיהו.
הערות שוליים

↑  ראו למשל בדברי פרופסור יהודה אליצור
↑  תלמוד בבלי מגילה י' ע"ב: "ואמר רבי לוי: מסורת בידינו מאבותינו אמוץ ואמציה אחים היו"
| --- | --- |
בקרת זהויות :  NLI: 987007511755905171  GND: 1172124825  VIAF: 1923154329452726970005   WorldCat (עם VIAF): 1923154329452726970005
זאנסה סכאנס

| --- | --- |

 מדינה:  הולנד הולנד
 תאריך ייסוד:  1961 
 אוכלוסייה:  ‏
  ‑ בשכונה:  100
 קואורדינטות:  52°28′26″N 4°48′59″E﻿ / ﻿52.473889°N 4.816389°E﻿ / 52.473889; 4.816389 
 http://www.zaanseschans.nl
  מפת מיקום  מפה מפורטת   (למפת הולנד מוגדלת) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניזאנסה סכאנס(למפת הולנד רגילה) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניזאנסה סכאנס  he tabBackground:;tabBorder:#aaa;defaultTab:0;
 
זאנסה סכאנס (בהולנדית: Zaanse Schans) היא שכונה בעיר זאנדם במחוז צפון הולנד, שבהולנד. השכונה מפורסמת בעיקר בשל המוזיאון הפתוח הנמצא בתחומה, ומכיל אוסף שמור ומתוחזק של מבנים ו-16 טחנות רוח היסטוריים אשר נאספו מרחבי האזור בין השנים 1961 ועד 1974 במטרה לשמר את המורשת ההיסטורית שלו. המבנים פורקו מיקומם המקורי, הוסעו על גבי מובילים ייעודיים והורכבו מחדש בשטח תוך ביצוע תהליך שיחזור ושימור מקיף. בשנת 1994 נחנך המוזיאון המקומי בחלקה הדרומי של השכונה.
מקור השם

שמה של השכונה נגזר משמו של הנהר זאן (Zaan) שעל גדותיו היא ממוקמת, ומיעודה המקורי בעת שהוקמה בשנת 1574 על ידי וילם הראשון, נסיך אורנז', כמוצב קדמי (בהולנדית: Schans) של הכוחות ההולנדים שהגנו על האזור מפני הכוחות הספרדיים במהלך מלחמת שמונים השנה לעצמאות הולנד.
כיום

זאנסה סכאנס היא אחת מן האטרקציות התיירותיות המפורסמות של הולנד, ונקודה חשובה במסלול התיירות של המורשת התעשייתית האירופית (אנ'). השכונה מושכת אליה כשני מיליון תיירים בשנה והיא נגישה באמצעות נסיעה קצרה ברכבת מהתחנה המרכזית של אמסטרדם.
חלק מן המבנים ההיסטוריים בשכונה משמשים גם כמוזיאונים המציגים באופן פעיל וחוויתי מגוון של מלאכות ובעלי מקצוע האופיינים לאזור כגון: אריגה, אפיה, יצור גבינה ושמן, ויצור הנעליים ההולנדיות המסורתיות.
מכיוון שחלק מן המבנים ההיסטוריים משמשים גם למגורים, עומס התיירים והמבקרים גורם בשנים האחרונות לחילוקי דעות בקרב תושבי השכונה המבקשים לצמצם את מספרם במטרה להקטין את הצפיפות.
לוריסדון

| --- | --- |

 שמות מסחריים בישראל
 לטודה
 נתונים כימיים
 כתיב כימי:  C28H36N4O2S
 מסה מולרית:  492.256 יחידת מסה אטומית מאוחדת 
 נתונים פרמוקוקינטיים
 מטבוליזם:  כבד (CYP3A4-mediated)
 זמן מחצית חיים:  18–40 שעות
 הפרשה:  צואה 67–80%, כלייתי 9–19%
 בטיחות
 קטגוריית סיכון בהריון:  קטגוריית סיכון B1 (אוסטרליה), קטגוריית סיכון B 
 דרכי מתן:  מתן פומי
 מזהים
 קוד ATC:  N05AE05 
 מספר CAS:  367514-87-2
 PubChem:  213046
 ChemSpider:  184739
 
לורסידון (באנגלית: Lurasidone) היא תרופה אנטי פסיכוטית המשמשת לטיפול בסכיזופרניה ובהפרעה דו קוטבית.  התרופה נמכרת בין היתר תחת השם המסחרי לטודה (Latoda) והיא ניתנת דרך הפה. התרופה אינה רשומה בפנקס התרופות של מדינת ישראל.
היסטוריה

לורסידון אושרה לראשונה לשימוש רפואי בארצות הברית בשנת 2010. בשנת 2013, אושרה בקנדה, ועל ידי מנהל המזון והתרופות האמריקאי (FDA). גרסאות גנריות אושרו בארצות הברית ב-2019, והפכו לזמינות ב-2023. בשנת 2021 הייתה זו התרופה ה-193 הנפוצה ביותר בארצות הברית, עם יותר מ-2 מיליון מרשמים.
שימוש רפואי

לורסידון משמשת לטיפול בסכיזופרניה ובהפרעה דו-קוטבית. בהפרעה דו-קוטבית, ניתנת הן כמונותרפיה, והן כטיפול משלים לליתיום ולחומצה ולפרואית.
הסוכנות האירופית לתרופות אישרה שימוש בלורסידון לטיפול בסכיזופרניה מגיל 13 ומעלה, אך לא לטיפול בהפרעה דו קוטבית. בארצות הברית משמשת לטיפול בסכיזופרניה מגיל 13 ומעלה, כמו גם באפיזודות דיכאון של הפרעה דו קוטבית מגיל 10 ומעלה, כמונותרפיה ובשילוב עם ליתיום או חומצה ולפרואית במבוגרים.
ביוני 2020 אושרה לורסידון ביפן, שמונה שנים לאחר אישורה הראשון בארצות הברית. לדיכאון דו קוטבי ולסכיזופרניה.
לורסידון אינו מאושר על ידי ה-FDA לטיפול בהפרעות התנהגות בקרב מבוגרים עם שיטיון.
התוויות נגד

לורסידון אסור לאנשים הנוטלים מעכבים חזקים של אנזים הכבד CYP3A4 או מעוררים כדוגמת קארבאמזפין וריפמפיצין. האנזים CYP3A4 מעורב בעיכול תרופות. מעכבים כגון מיץ אשכוליות חוסמים את תפקודו וכתוצאה מכך כמות התרופה גדולה מדי בגוף. בארצות הברית התרופה לא מומלצת לשימוש בילדים.
בטיחות במהלך הריון והנקה

השימוש בלורסידון בנשים הרות לא נחקר ואינו מומלץ; במחקרים בבעלי חיים, לא נמצאו סיכונים. גם הפרשה בחלב אם אינה ידועה אך לורסידון אינו מומלץ לנשים מניקות.
תופעות לוואי

תופעות הלוואי של לורסידון כוללות ישנוניות, הפרעות תנועה, בחילות ושלשולים. תופעות לוואי חמורות המשותפות עבור כל התרופות האנטי-פסיכוטיות הלא טיפוסיות העשויות לכלול דיסקינזיה מאוחרת, כמו גם תסמונת נוירולפטית ממארת, סיכון מוגבר להתאבדות, אנגיואדמה ורמות סוכר גבוהות בדם. למרות שפחות נפוץ שלוריסדון יגרום לרמות גבוהות של סוכר בדם, עלולה להתרחש תסמונת היפרגליקמית היפראוסמולרית. אצל מבוגרים עם פסיכוזה כתוצאה משיטיון, זה עלול להגביר את הסיכון למוות.
תופעות הלוואי דומות בדרך כלל לתרופות אנטי-פסיכוטיות אחרות. לתרופה יש פרופיל תופעות לוואי נסבל יחסית, עם נטייה נמוכה לשינויים במרווחי QTc, עלייה במשקל ותופעות לוואי הקשורות בשומנים בדם. במטא-אנליזה משנת 2013 של היעילות והסבילות של 15 תרופות אנטי פסיכוטיות, נמצא כי לוריסדון מייצרת את העלייה השנייה הנמוכה ביותר (אחרי הלופרידול) במשקל, הארכת מרווח QT הקטנה ביותר, תופעות הלוואי הרביעיות בכמותן החוץ-פירמידליות (אחרי הלופרידול, זוטפין וכלורפרומאזין). והסדציה השישית הפחותה (אחרי פאליפרידון, סרטינדול, אמיסולפרייד, אילופרידון ואריפיפרזול).
כמו בתרופות נוירולפטיות לא טיפוסיות אחרות, השימוש בלורסידון בקרב קשישים נעשה בזהירות מכיוון שהוא מעמיד אותם בסיכון מוגבר לשבץ מוחי או להתקף איסכמי חולף; עם זאת, הסיכונים הללו לא צפויים להיות גדולים יותר מאלה הקשורים לתרופות אנטי פסיכוטיות מקבוצות אחרות. באופן דומה, לא משתמשים בלורסידון לטיפול בפסיכוזה הקשורה לדמנציה, שכן עדויות הראו תמותה מוגברת עם שימוש בתרופות אנטי-פסיכוטיות. עלייה במשקל מדווחת סביב 15 אחוז מהמשתמשים. תופעות לוואי אפשריות אחרות כוללות הקאות, אקתיזיה, דיסטוניה, פרקינסוניזם, נמנום, סחרחורת, הרגעה ובחילות.
תופעות לוואי > הפסקת שימוש

הנוסחה הלאומית הבריטית ממליץ על נסיגה הדרגתית בעת הפסקת נטילת תרופות אנטי פסיכוטיות כדי למנוע תסמונת גמילה חריפה או הישנות מהירה. תסמיני הגמילה כוללים בדרך כלל בחילות, הקאות ואובדן תיאבון. תסמינים אחרים עשויים לכלול אי שקט, הזעה מוגברת ובעיות שינה. לעיתים קרובות פחות תיתכן תחושה של סיבוב העולם, חוסר תחושה או כאבי שרירים. התסמינים חולפים בדרך כלל לאחר פרק זמן קצר.
קיימות ראיות לא מספיקות לכך שהפסקת השימוש בתרופות אנטי פסיכוטיות עלולה לגרום לפסיכוזה. זה גם עלול לגרום להישנות של מצב המטופל. לעיתים רחוקות יכולה להופיע דיסקינזיה מאוחרת עם הפסקת התרופה.
הערות שוליים

1 2 3  Drugs.com. American Society of Health-System Pharmacists. Archived from the original on 21 March 2019. Retrieved 21 March 2019., Lurasidone Monograph for Professionals, Drugs.com (באנגלית)
↑  משרד הבריאות, מאגר התרופות, באתר israeldrugs.health.gov.il
↑  IR News | Investor Relations. Sumitomo Pharma. Archived from the original on 10 October 2022. Retrieved 10 October 2022., Sumitomo Dainippon Pharma Announces Approval of Atypical Antipsychotic Agent, LATUDA Tablets in Japan | Sumitomo Pharma, www.sumitomo-pharma.com (באנגלית)
↑  Afzal Javed, Holger Arthur, Logos Curtis, Lars Hansen, Sofia Pappa, Practical Guidance on the Use of Lurasidone for the Treatment of Adults with Schizophrenia, Neurology and Therapy 8, 2019-05-16, עמ' 215–230 doi: 10.1007/s40120-019-0138-z
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הנרי קבוט לודג' הבן

הנרי קבוט לודג' הבן (באנגלית: Henry Cabot Lodge Jr.;‏ 5 ביולי 1902, מסצ'וסטס, ארצות הברית – 27 בפברואר 1985, מסצ'וסטס, ארצות הברית) היה סנאטור אמריקאי והשגריר השלישי של ארצות הברית באומות המאוחדות. היה המועמד הרפובליקני לתפקיד סגן הנשיא בבחירות לנשיאות ארצות הברית 1960.
ביוגרפיה

לודג' נולד ב-5 ביולי 1902 בנהנט, מסצ'וסטס. אביו היה ג'ורג' קבוט לודג', משורר, שבאמצעותו הוא היה נכדו של הסנאטור הנרי קבוט לודג', נינו של הסנאטור אלייז'ה האנט מילס, ונין נין של הסנאטור ג'ורג' קבוט. דרך אמו, מתילדה אליזבת פרילינגהייזן (דייוויס), הוא היה נינו של הסנאטור פרדריק תאודור פרילינגהייזן, ונין של הסנאטור ג'ון דייוויס. היו לו שני אחים: ג'ון דייוויס לודג' (1903–1985), גם הוא פוליטיקאי, והלנה לודג' דה שטראל (1905–1998). אביו נפטר כשהיה בן שבע וסבו, הנרי קבוט לודג' גידל אותו. בשנת 1924 סיים את לימודיו באוניברסיטת הרווארד.
בין השנים 1924 ל-1931 עבד כעיתונאי. בשנת 1933 נבחר לבית התחתון של בית המחוקקים של מסצ'וסטס.
בשנת 1936 נבחר לכהן כסנאטור מטעם מדינת מסצ'וסטס, ונבחר מחדש לתפקיד בשנת 1942.
בשנת 1944 פרש מהסנאט על מנת להילחם במלחמת העולם השנייה, והיה הסנאטור הראשון שעזב את הסנאט על מנת להילחם מאז מלחמת האזרחים האמריקנית. הוא השתחרר בדרגת לוטננט-קולונל.
בשנת 1946 נבחר שנית לכהן כסנאטור מטעם מדינת מסצ'וסטס. בשנת 1952 היה מתומכיו של דווייט אייזנהאואר ופעל למינויו כמועמד הרפובליקני בבחירות לנשיאות ארצות הברית 1952. בהתמודדותו על כהונה נוספת לסנאט הפסיד לג'ון קנדי.
בשנת 1953 מונה בידי אייזנהאואר לשגריר השלישי של ארצות הברית באומות המאוחדות, ששודרג למעמד של חבר קבינט, ובתפקיד זה כיהן עד 1960.
לודג' היה המועמד הרפובליקני לתפקיד סגן נשיא ארצות הברית בבחירות לנשיאות ארצות הברית 1960 לצד ריצ'רד ניקסון. במסע הבחירות דיבר על כך כי ימונה אדם שחור לקבינט והזכיר את הדיפלומט ראלף באנץ' חתן פרס נובל לשלום כמועמד לתפקיד בקבינט, הדבר נחשב מזיק לתמיכה בהם במדינות הדרום וג'ון קנדי נבחר לנשיא בהפרש קטן.
בימי הנשיא קנדי מונה לשגריר בדרום וייטנאם.
בשנת 1968 מונה לשגריר ארצות הברית במערב גרמניה, ובתפקיד זה כיהן במשך 10 חודשים. לאחר בחירתו של ניקסון כנשיא מונה לנציג בשיחות השלום עם צפון וייטנאם בפריז.
לודג' נפטר ב-27 בפברואר 1985 במסצ'וסטס, ארצות הברית והוא קבור בבית הקברות הר אובורן בקיימברידג', מסצ'וסטס.
הערות שוליים

1 2 3 4 5 6 7  לודג', הנרי קבוט, באתר המחלקה הביוגרפית של הקונגרס של ארצות הברית (באנגלית)
1 2 3  הנרי קבוט לודג' הבן מת בגיל 82, באתר לוס אנג'לס טיימס (באנגלית)
1 2 3 4 5  הנרי קבוט לודג' הבן, באתר NNDB (באנגלית)
| --- | --- |
בקרת זהויות :  NLI: 987007332174505171  BnF: cb12314359m (data)  GND: 118728695  ICCU: LO1V331701  ISNI: 0000 0000 8140 6731  LCCN: n50039542  NARA: 10582766  NLA: 63843381  NLG: 221048  NTA: 070680728  SELIBR: 405545  SNAC: w6tz44fx  SUDOC: 032037023  US Congress: L000394  VIAF: 61614586   WorldCat (עם VIAF): 61614586
ריטלציטיניב

| --- | --- |

 שם IUPAC
 1-[(2S,5R)-2-methyl-5-(7H-pyrrolo[2,3-d]pyrimidin-4-ylamino)piperidin-1-yl]prop-2-en-1-one
 שמות מסחריים בישראל
 LITFULO
 נתונים כימיים
 כתיב כימי:  C15H19N5O
 מסה מולרית:  285.351
 נתונים פרמוקוקינטיים
 זמינות ביולוגית:  64%
 מטבוליזם:  בכבד
 זמן מחצית חיים:  1.3-2.3 שעות
 הפרשה:  בשתן
 בטיחות
 סיכון לתלות:  לא קיים
 דרכי מתן:  פומי
 מזהים
 מספר CAS:  2192215-81-7
ריטלציטיניב (באנגלית Ritlecitinib), שנמכרת תחת השם המסחרי ליטפולו (litfulo), היא תרופה לטיפול בקרחת אזורית חמורה (Alopecia areata) ממשפחת מעכבי JAK. זוהי התרופה היחידה לטיפול בקרחת שמאושרת לשימוש בילדים ובבני נוער (גיל 12+).
היסטוריה

התרופה אושרה לשימוש על ידי מנהל המזון והתרופות האמריקאי (FDA) ביוני 2023. התרופה נכנסה לסל הבריאות בישראל בשנת 2024.
אופן פעולה

התרופה מעכבת טירוזין קינאז (Tyrosine-protein kinase JAK3) על ידי חסימה של אתר הקישור לאדנוזין טריפוספט (ATP). ריטלציטיניב מתחרה עם ציטוקין על הרצפטור STAT שנמצא על התאים השונים ומונע מעבר של סיגנלים בתא, בנוסף ידוע כי העיכוב מוריד סיגנלים של מערכת החיסון. מעניין לציין, כי טירוזין קינאזות אלה מבוטאים ביתר מידה גם בסרטנים שונים.
העיכוב הספציפי בתרופה והרלוונטיות לטיפול בהארכת שיער אינו ידוע לגמרי.
תופעות לוואי

תופעות הלוואי השכיחות ביותר שדווחו בלפחות 4% מהחולים עם ריטלציטיניב כוללים כאבי ראש (10.8%), שלשול (10%), אקנה (6.2%), פריחה (5.4%) ואורטיקריה (4.6%).
הערות שוליים

↑  DailyMed - LITFULO- ritlecitinib capsule, dailymed.nlm.nih.gov
↑  החלטות ועדת סל הבריאות 2024
↑  תוצאות מחקר פאזה2/3 - The lancet
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Ruby

| --- | --- |

 פרדיגמות:  מונחית-עצמים, אימפרטיבית, רפלקטיבית, פונקציונלית
 תאריך השקה:  1995 
 מתכנן:  יוקיהירו מאטסומוטו 
 מפתח:  יוקיהירו מאטסומוטו
 טיפוסיות:  דינמית, טיפוסיות ברווז, חזקה
 מימושים:  מפרשים: Ruby MRI, YARV, JRuby, Rubinius, IronRuby, MacRuby, HotRuby
 הושפעה על ידי:  Ada, C++, CLU, Dylan, Eiffel, Lisp, Perl, Python, Smalltalk
 השפיעה על:  Falcon, Fancy, Groovy, Ioke, Mirah, Nu, Reia
 רישיון:  BSD 2-clausole, GPL-2.0, רישיון Ruby 
 סיומת:  rb, .rbw. ‏
 http://www.ruby-lang.org
 
רובי (Ruby) היא שפת תכנות דינמית מונחית-עצמים המשלבת תחביר דומה ל-"Perl" ותכונות דומות ל-"Smalltalk". רובי פותחה על ידי יוקיהירו מאטסומוטו ביפן באמצע שנות התשעים. השפה הושפעה בעיקר מהשפות פרל, Smalltalk, אייפל ו-Lisp. היא נחשבת לאחת מ-20 שפות התכנות הנפוצות ביותר.
רובי תומכת במספר פרדיגמות תכנות, כולל תכנות פונקציונלי, תכנות מונחה-עצמים ותכנות מבני. מערכת הטיפוסים ברובי היא חזקה ודינמית, וניהול הזיכרון בשפה הוא אוטומטי (כולל שימוש במנגנון איסוף זבל) – בדומה לשפות כמו פייתון, דילן, פייק ו-CLU.
המימוש הסטנדרטי של גרסה 1.8.7 של רובי כתוב ב-C כמפרש בעל מעבר אחד. ארגון ממשלתי יפני מפתח כעת את המפרט של השפה. עד כה הארגון פרסם טיוטה של המפרט, שעדיין לא אושר כסטנדרט תעשייתי. קיימים מספר מימושים חלופיים של השפה, כגון YARV, JRuby, IronRuby, MacRuby. כל אחד מהמימושים בוחר בדרך שונה – חלקם מספקים הידור Just-in-time, או אף הידור Ahead-of-Time. גרסה 1.9 משתמשת ב-YARV שבסופו של דבר יחליף את המפרש הנוכחי האיטי יותר.
היסטוריה

השפה נוצרה ב-24 בפברואר 1993 בידי יוקיהירו מאטסומוטו שניסה ליצור שפה חדשה שתאזן בין תכנות פונקציונלי ותכנות אימפרטיבי. מאטסומוטו אמר "רציתי שפת סקריפטים עם יותר כוח מפרל ויותר מונחית עצמים מפייתון. בגלל זה החלטתי לעצב שפה משלי", וכן "אני מקווה שרובי תעזור לכל מתכנת בעולם להיות פרודוקטיבי, ליהנות מתכנות ולהיות שמח. זו המטרה העיקרית של רובי".
היסטוריה > פרסום ראשון

הגרסה הראשונה של השפה, רובי 0.95, פורסמה בניוזגרופס יפניים ב-21 בדצמבר 1995. עוד שלוש גרסאות של רובי פורסמו ביומיים לאחר מכן. בשלב זה בפיתוח כבר היו תכונות רבות מגרסאות מאוחרות יותר כמו פיתוח מונחה עצמים, מחלקות עם הורשה, מיקסינים, איטרטורים, קלוז'רים, טיפול בחריגות ואיסוף זבל.
היסטוריה > רובי 1.0

גרסה 1.0 פורסמה ב-25 בדצמבר 1996.
לאחר פרסום גרסה 1.3 ב-1999 רשימת התפוצה הראשונה בשפה האנגלית החלה את דרכה. בספטמבר 2000 פורסם הספר הראשון באנגלית על רובי, "Programming Ruby".
היסטוריה > Ruby On Rails

בשנת 2005 השפה התפרסמה במקומות רבים בעקבות פרסום "Ruby on Rails" – ספריית פיתוח לאפליקציות אינטרנט שנכתבה ברובי, Ruby on Rails התקבלה באהדה רבה אצל מפתחי תוכנה ובחודש אוגוסט 2006 חברת אפל הודיעה כי תשווק את המחשבים שלה עם סביבת פיתוח מותאמת החל מאוקטובר 2007.
גרסה 2.3 יצאה לעולם ב-15 במרץ 2009, עם שיפורים רבים למנגנון ה-MVC, יצירה מהירה של אפליקציות Web על ידי שימוש ב-gems.
גרסה 3.1 יצאה באוגוסט 2011 ובה החידושים: אפשרות לביטול Migrations למסד הנתונים, Assets Pipeline, הפיכת ספריית "jQuery" ברירת מחדל ותמיכה ב-Coffeescript ו-SaaS.
גרסה 3.2 יצאה בינואר 2012 וזוהי הגרסה האחרונה אשר תומכת ברובי 1.8.
גרסה 4.0 יצאה ביוני 2013 והביאה עימה שיפורי ביצועים ניכרים אשר היוו בעיה בגרסאות הקודמות, בין השיפורים ניתן למצוא: TurboLinks, תמיכה בשידורים חיים וכן נוספה גישה חדשה לטיפול ב-Mass Assignment Security.
היסטוריה > רובי 1.9

גרסה זו הציגה מספר שינויים חשובים מגרסה 1.8, ביניהם:
משתנים החשופים רק לבלוק בו הם נמצאים.
תחביר נוסף לביטויי למבדה:
fun = ->(a,b) { puts a + b }
קידוד תווים המותאם לכל מחרוזת.
ממשק חדש לסוקטים שתומך ב-IPv6.
השפה

רובי מוגדרת כשפת תכנות מונחה עצמים טהורה, לאמור, כל ערך בשפה הוא אובייקט, כולל מספרים וערכי אמת/שקר (להבדיל משפות כגון Java המגדירות ערכים אלו כסוגי משתנים "פרימיטיביים" שאינם אובייקטים).
מכיוון שרובי היא שפה מונחית עצמים טהורה ניתן ליישם בה שיטות (methods) של עצמים, אך לא שגרות (procedures). עם זאת, השפה מאפשרת תכנות פרוצדורלי על ידי כתיבה של מתודות או אפילו קטעי קוד אימפרטיביים שלא בכפוף למחלקה (class) או עצם (object) והקוד מקושר באופן אוטומטי למחלקה Object, שהיא מחלקת העל של כל העצמים בשפה, ולכן ניתן לקראה מכל מקום בתוכנית.
שפת רובי מאפשרת ירושה בשיטה של ירושה בודדת (Single Inheritance) אבל מאפשרת להרחיב מחלקות, בנוסף למנגנון הירושה, על ידי מנגנון בשם Mixin המאפשר למחלקה "לרשת" קטעי קוד מרכיבים מסוג מודול שאינם מחלקות, או הוספת שיטות באופן דינמי למחלקות שהוגדרו בעבר, או אפילו הוספת שיטות באופן דינמי לעצמים מאותחלים.
רובי מכילה שילוב של כמה מרכיבים המקלים על תכנות, ובהם שילוב של ביטויים רגולריים, כחלק מתחביר השפה, בנוסף לממשק מונחה עצמים, זאת בדומה לשפות מונחות עצמים אחרות כגון Python ו-Java.
המפרש של רובי מופץ כתוכנה חופשית, תחת רישיון כפול: ה-GPL ורישיון Ruby.
תכונות

תכנות מונחה עצמים טהור
ירושה בודדת עם מערכת הרחבת מחלקות מתוחכמת
טיפול בחריגות (Exception Handling)
תמיכה ב-Iterators (באמצעות העברת בלוקי קוד)
תמיכה ב-Closures
תחביר שילוח שיטות המאפשר תמיכה בהעמסת אופרטורים (Operator Overloading)
איסוף זבל (Garbage Collection)
ריבוי נימים (multithreading) בכל הפלטפורמות
ספרייה סטנדרטית רחבה
הערות שוליים

↑  IPA：Open Standards Promotion：Activities：Ruby Draft Specification：IPA 独立行政法人 情報処理推進機構, www.ipa.go.jp (ביפנית)
| --- | --- |
בקרת זהויות :  NLI: 987007290697005171  BNE: XX4424926  BnF: cb144105976 (data)  GND: 4653817-3  LCCN: sh00000128  NKC: ph503938  SUDOC: 07705802X
איברקספונגרפ

| --- | --- |

 שמות מסחריים בישראל
 Brexafemme
 נתונים כימיים
 כתיב כימי:  C44H67N5O4 
 מסה מולרית:  729.519 יחידת מסה אטומית מאוחדת 
 נתונים פרמוקוקינטיים
 זמינות ביולוגית:  50%
 מטבוליזם:  בכבד (CYP450 3A4)
 זמן מחצית חיים:  16-24 שעות
 הפרשה:  90% בצואה, 10% שתן
 בטיחות
 מעמד חוקי:  דורש מרשם
 סיכון לתלות:  לא קיים
 דרכי מתן:  פומי, תוך ורידי
 אינטראקציות עם תרופות אחרות:  Abametapir, Acenocoumarol, Amiodarone, Apalutamide, Amprenavir
 מזהים
 מספר CAS:  1207753-03-4
 PubChem:  46871657
 ChemSpider:  64873335
 
איברקספונגרפ (Ibrexafungerp) היא תרופה נוגדת פטריות הניתנת במתן פומי ומשמשת לטיפול בדלקת הנרתיק והפות, בעיקר מסוג Candida albicans.
התרופה נותנת מענה למקרים של עמידות לתרופות ממשפחת האזולים, כגון פלוקונאזול, הניתנות בדרך כלל לטיפול בפטרת הנרתיק והפות.
היסטוריה

התרופה אושרה לשימוש על ידי מנהל המזון והתרופות האמריקאי ב־2021, וב־2022 אושרה לטיפול באירועים חוזרים של פטרת הנרתיק והפות. התרופה אינה נמצאת בסל התרופות בישראל.
שימוש רפואי

איברקספונגרפ ניתנת לשימוש לנשים עם פטרת מזן Candida albicans בנרתיק ובפות. התרופה מאושרת לנשים ולנערות לאחר שקיבלו וסת ואינה מאושרת לשימוש בהיריון.
מחקרים נוספים

איברקספונגרפ כרגע נמצאת בשלבי מחקר לשימושים נוספים במקרים של אספרגילוזיס ריאתי וזיהומי קנדידה פולשניים.
מנגנון פעולה

איברקספונגרפ (Ibrexafungerp) הוא טריטרפנואיד אנטיפונגלי, שפועל בדומה לתרופות אנטי-פטרייתיות מסוג אכינוקנדינים, למשל קספופונגין. התרופה מעכבת את הסינתזה של בטא-1,3-גלוקן, שמרכיב את דופן תא הפטרייה. ההבדל בין התרופות הוא באתר הקישור שלהן, מה שמונע עמידות צולבת בין התרופות.
במחקרים בבעלי חיים הוכח כי איברקספונגרפ מתפזר היטב לרקמת הנרתיק, מה שהופך אותו לטיפול מועדף בקנדידה של הפות.
פרמקולוגיה

איברקספונגרפ בעל זמינות ביולוגית של 50% במתן פומי, עם שונות מסוימת בין מטופלים. שיא הריכוזים מתרחשים לאחר 6-9 שעות וזמן מחצית החיים הוא 16–24 שעות. התרופה מתפזרת באופן נרחב לרוב הרקמות בריכוזים גבוהים בהרבה מאשר בפלזמה (פי 4–50), אך לא עוברת את מחסום הדם-מוח.
לתרופה משך פעולה בינוני, שכן היא נלקחת פעמיים ביום, ואינדקס טיפולי רחב מכיוון שבניסויים קליניים המטופלות נטלו יותר מהמינון המומלץ ללא תופעות לוואי חמורות. יש לייעץ לחולות לגבי הסיכון לרעילות עוברית.
תופעות לוואי

התרופה נחשבת בטוחה לשימוש ותופעות לוואי שדווחו הן בעיקר במערכת העיכול (בחילות, הקאות, שלשול, כאב בטן) וסחרחורות.
הערות שוליים

↑  Nancy A Phillips, Maria Rocktashel, Lena Merjanian, Ibrexafungerp for the Treatment of Vulvovaginal Candidiasis: Design, Development and Place in Therapy, Drug Design, Development and Therapy 17, 2023-02-07, עמ' 363–367 doi: 10.2147/DDDT.S339349
1 2 3  Allana J. Sucher, Annie Thai, Charlene Tran, Netra Mantena, Allwyn Noronha, Elias B. Chahine, Ibrexafungerp: A new triterpenoid antifungal, American journal of health-system pharmacy: AJHP: official journal of the American Society of Health-System Pharmacists 79, 2022-12-05, עמ' 2208–2221 doi: 10.1093/ajhp/zxac256
↑  Ibrexafungerp, go.drugbank.com (באנגלית)